CELEX: 62017TN0441
Language: et
Date: 2017-07-04 00:00:00
Title: Kohtuasi T-441/17: 4. juulil 2017 esitatud hagi – Arca Capital Bohemia versus komisjon

16.10.2017   
            
            
               ET
            
            
               Euroopa Liidu Teataja
            
            
               C 347/26
            
         4. juulil 2017 esitatud hagi – Arca Capital Bohemia versus komisjon
   (Kohtuasi T-441/17)
   (2017/C 347/35)
   Kohtumenetluse keel: inglise
   
      Pooled
   
   
      Hageja: Arca Capital Bohemia a.s. (Praha, Tšehhi Vabariik) (esindaja: advokaat M. Nedelka)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 13. märtsi 2017. aasta otsus COMP/F3/NB/tt*D-2017/025322, millega jäeti vastavalt määrusele (EÜ) nr 1049/2001 osaliselt andmata luba tutvuda dokumentidega, mis on seotud juhtumiga COMP/SA. 25076 (2011/NN) – Privatisation of Rental Housing – Karbon Invest;
            
         
               —
            
            
               tühistada komisjoni 4. mai 2017. aasta otsus C(2017) 3129 final, millega kinnitati komisjoni 13. märtsi 2017. aasta otsus COMP/F3/NB/tt*D-2017/025322;
            
         
               —
            
            
               jätta komisjoni kohtukulud tema enda kanda ja mõista temalt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et määruse (EÜ) nr 1049/2001 artikli 4 lõike 2 esimeses ja kolmandas taandes sätestatud erandeid kohaldati vääralt.
               
                           —
                        
                        
                           Hageja väidab siinkohal, et kostja kohaldas valesti asjakohast kohtupraktikat, mis ei kuulu tema arvates kohaldamisele juhtudel, kui haldustoimik on lõplik. Ühtlasi on riigiabi juhtumite puhul suur avalik huvi saada võimalikult palju teavet kontrollimaks riigi asutusi; samuti peaks ärihuvidel põhinevate argumentide puhul võtma arvesse teistsuguseid kaalutlusi, kui ühinemiste või kartellijuhtumite puhul.
                        
                     
         
               2.
            
            
               Teine väide, et dokumentide avaldamiseks on ülekaalukas avalik huvi.
               
                           —
                        
                        
                           Hageja toob siinkohal välja argumendid, mille kohaselt mainitud erastamisel oli äärmiselt negatiivne sotsiaalne mõju ja osundab levinud kahtlustusele, et riigi asutused panid menetluse käigus toime rikkumisi.